Мелум

Мелум (Mellum) ― ненаселен остров кој се наоѓа југоисточно од Вангероге, во близина на крајбрежните населби Хорумерзил и Шилиг.

Мелум бил образуван како остров на крајот на полуостровот Бутјадинген - кој го дели изливот во Ваденското Море на реките Јаде и Везер - само на крајот на деветнаесеттиот век. Главно е составен од дини и плимни мочуришта. Влијанието на морските струи и ветрови постојано го менува обликот и положбата на островот, кој во 2006 година имал вкупна површина од приближно 750 хектари.

Важно место за размножување и хранење на дивите птици, Мелум е дел од Националниот парк Ваденско Море и зона за заштита на природата. Единствената куќа на островот денес е користена во текот на летните месеци само за набљудување на дивиот свет и научно-истражувачки цели.

 Наводи 

Категорија:Ненаселени острови во Германија
Категорија:Острови во Долна Саксонија
Категорија:Источнофризиски Острови
Категорија:Координати на Википодатоците